open-index/open-wikipedia-markdown huggingface dataset:
Асклепий

**Асклепий**,  Ασκληπιός,  Aesculapius (Ескулап), сын Аполлона и смертелницѣ, Корониды, бог дохторского умѣня.

Аполлон по смерти Корониды дав го в науку до кентавра Хирона, де Асклепий научив ся способу лѣчѣня *инкубациев* (гипнотичным сном).  По выуцѣ прийшов на Кос и там лѣчив и научив мѣстных свому умѣню. Хоть пришов на свѣт яко смертелник, за его дохторское умѣлство была му дарована безсмертность. На островѣ Кос еще днесь суть руины найстаршой на свѣтѣ болницѣ, котру основав Гиппократ. 

Асклепиевы дѣти векшинов были добрыма дохторами, а его двѣ дѣвкы в мифологии поважують ся за богынѣ, звязаны з медицинов: Гигиея,  Ύγεία и Ύγίεια, богыня здоровя и чистоты (од ней одводить ся конарь медицины — гигиена); была зображана з чашов, з котрой пила змѣя; и Панакея,  Πανάκεια, вшитко уздравлююча (одты слово панацея, лѣк на всѣ хвороты).

Асклепия зображують з барлов, обвитов змѣев. Подля легенды од змѣи научив ся воскрешати мертвых. Але як зачав тото робити людьом, Зевс покарав го за то, же нарушив природный порядок свѣта. Асклепий быв покараный так, же став ся з него звѣздовид Гадонос,  Ophiuchus. 

## См. тыж
* Асклепиева палиця

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том. 2, сс. 164-165.
* Козовик І.Я., Пономарів О.Д. Словник античної міфології. Київ, вид-во «Наукова думка», 1989. Сс. 42-43.
* Эскулап // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Референции

Катеґорія:Давногрецкы богове
Асклепиева палиця

**Асклепиова палиця**, або **Палиця Ескулапа**,  Aesculapius caducifer — палиця, што мать символичный вызнам.

Представлять символ медицины (дохторского умѣлства). Складать ся з простой палицѣ  з оплѣтаючов ю змѣйов. Змѣя з оглядом на ей лѣняня – „зновузроджѣня” – символизуе непрестанну самообнову живота, оздоровлѣня, довгый вѣк, выздравлѣня.

Подля грецкой и римлянской мифологии змѣя належала до атрибутох богох медицины.

## См. тыж
* Асклепий
* Звѣзда живота

## Жерела и одказы
# Atsma, Aaron J. Serpent-entwined Staff of Asclepius.  Вычитано 2011-01-04
# Mała encyklopedia kultury antycznej. Państwowe Wydawnictwo Naukowe. Warszawa, 1990. .

## Референции

Катеґорія:Грецка мифология
Катеґорія:Римлянска мифология
Катеґорія:Медицинскы символы
Звізда живота

**Звѣзда живота**,  Star of Life — синя шѣстьраменна звѣзда, лемована бѣлов крайков, в серединѣ мать бѣлу палицю Ескулапа, котра од :1. фебруара :1977 е охраненым логом америцкой захранной службы, зарегистрованом в Штатной Администрации Безпекы Руху NHTSA. По часѣ тот знак росширив ся по цѣлом свѣтѣ як лого захранных служб.

## Символика

Шѣсть рамен звѣзды символизують шѣсть закладных принципох поданя первой помочи.
# **Объявлѣня нещастя**. На мѣстѣ нещастя первыми суть случайны свѣдкы, або участникы, котры мають оцѣнити ситуацию и дати перву помочь.
# **Ознамѣня**. Они повинны чимскорше ознамити захранарьох.
# **Реагованя**. Чимскорше прибытя фаховой помочи.
# **Помочь на мѣстѣ пригоды**. Перва фахова помочь подасть ся на мѣстѣ.
# **Помоч при доправѣ.** Потребна помочь подасть ся в часѣ доправы.
# **Дефинитивна помочь**. Дефинитивна помочь в захранном уставѣ. 

## См. тыж
* :Асклепий
* :Асклепиева палиця

## Галерия


Файл:LondonAmbu.jpg|Лондон, Великобритания
Файл:Ambulance Peru Kiteni.jpg|Куско, Перу
Файл:Ambulancia INEM.jpg|Лиссабон, Португалия
Файл:Ambulance-p1030618.jpg|Ле-Фен, Франция
Файл:Ambulance 4.jpg|Лозанна, Швайц
Файл:Файне місто-2016. Швидка допомога.jpg|Тернополь, Украина
Файл:Martin Koch 1 - WC Zakopane - 27-01-2008.JPG|Закопане, Польща
Файл:Kuki-ambulance.jpg|Камагая, Япония



## Референции

Катеґорія:Медицинскы символы
Присяга Гиппократа

**Гиппократова присяга** — присяга традично приписована Гиппократови, котра обсягуе закладны етичны принципы дохторской професии. Сформулованы Гиппократом закладны универзалны принципы дохторского справованя, доднесь суть в основѣ дохторской присягы, хоть в каждой державѣ, а даколи и в окремых дохторскых школах тота присяга мать свою шпецифику в одповѣдности до тамошной днешной практикы. В дакотрых модерных верзиях вылишено упоминаня о богах, о выучованю на дохтора лем мужам, о заказаню  аборта и  евтаназии. 

## Текст присягы

## См. тыж
* Гиппократ

## Жерела и одказы
* Hippokrates, *Aforismy ; Prognostikon ; O vzduchu, vodách a místech.* Praha: Alberta 1993. 
* *Ottův slovník naučný*, гасло Hippokratés. Том. 11, стор. 308. 
* Corpus Hippocraticum HTML 
## Референции

Катеґорія:Медицинска етика
Розовка

**Розовка** (*укр.* Розівка, *мад.* Ketergény, *слов.* Ketergeň,) — село в Ужгородском районѣ Закарпатской области Украины, положене о 6 км на юг од областного центра Ужгород. Через село веде асфалтка доброй якости, межинародного вызнаму на граничный переход Чоп до Мадярщины и електрификована желѣзниця.

## История
Село мае майже 600-рочну историю: Перва упоминка походить з року 1422, тогдышна назва Kethergen майже тотожна нынѣшной. До Трианона (1920) село было чисто мадярске.

В року 1930 в селѣ жило 225 особ, з того Мадярох — 182, Русинох — 23, Жидох —14, Чехох и Словакох (подля списованя ся не роздѣляли) — 5, Нѣмець — 1. Чехословацка влада назву села не змѣнила, ани не славянизовала.

В року 1946 село достало нову назву: Розівка *укр.* В резултатѣ политикы украинизации села в року 2001 з общого числа 1348 особ Мадяре з числом 222 особы чинили уже лем 16,5%.

## Администрация
:Сельска рада: 89422, с.Холмок, вул.Свободи, 5 *укр.* 
:Телефон старосты (+380-3122) 72-33-86.

## Економика
Основу економики села чинить фирма Джейбил Серкит Лимитед, котра отворила в року 2007 в селѣ выробу електроникы. Число затрудненых — 1730 особ. Иншак в селѣ обывателѣ глядають роботу в сосѣдном Ужгородѣ, а земледѣлскыма роботами занимають ся лем про домашны потребы. 

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 11, с. 553.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  С. 258.
* Falu – magyar iskola és magyar egyházközségek nélkül ''мад.''

## Референции

Катеґорія:Населены пункты Украины
Катеґорія:Населены пункты Закарпатской области
Casus belli

**Casus belli**  — юридичный термин межинародного права, котрый значить инцидент, подѣю або реалный факт, котрый годен послужити за причину, аргумент на выголошѣня войны.

## Примѣры
* Успѣшный Сараевскый атентат на австрийского наслѣдника трона Франца Фердинанда д'Есте вюг Австро-Угорьско ку выголошѣню войны Сербии и зачатку Первой свѣтовой войны.
* Фингованый напад на высылачку в Гливицях быв официалнов причинов нападу на Польщу и зачатку Другой свѣтовой войны.
* Закрытя Тиранской узины в року 1967 было войновым актом, котрый отворив Шестиденну войну межи Египтом и Израильом.
* Про США и их коалицию послужила за *casus belli* ку войнѣ в Персийском заливѣ ирацка инвазия до Кувайту в року 1990.
* Масакра цивилистох и етничны чисткы зо стороны Сербох в Косовѣ стала ся аргументом про атаку NATO на Югославию в марцу 1999.
* Терористична атака 11. септембра 2001 стала ся *casus belli* ку войнѣ з тероризмом.

## False flag

Так звану *False flag operation*  (*операция под фалошнов заставов*) мож означити за такый *casus belli*, котрый быв реализованый еднотками агресора против властных объектох про то, обы зыскати замѣнку про напад на противника. В том припадѣ иде о прямый умысел зачати войну, колиж в остатных припадах война представлять ся яко «негледаный» наслѣдок. 

Напад на высылачку в Гливицях — задокументованый примѣр операции под фалошнов заставов.

## Жерела и одказы
* ''Ottův slovník naučný.'' Pátý díl. Praha : J.&nbsp;Otto, 1892. s.&nbsp;222. Доступно онлайн 

## Референции

Катеґорія:Войны
Катеґорія:Межинародне право
Катеґорія:Латинскы правны выразы
Битва под Рацлавицями

**Битва под Рацлавицями** — збройне зражѣня польского войска под веденьом Тадеуша Косцюшкы и российского войска под веденьом генерал-майора Александра Тормасова. Битва стала ся 4. апрѣля 1794 в часѣ Косцюшковской ребелии под селом Рацлавицѣ, што лежить около 30 км на сѣверовосток од Кракова.

## Подѣи перед битвов
В року 1793 зостала Польща по другый раз роздѣлена. Патриоты на емиграции и в краю готовили повстаня. 24. марца 1794 в Краковѣ Косцюшко зложив присягу перед народом и прияв веденя повстаня яко Найвысшый Велитель Народных Збройных Сил.

Рано в день битвы коло Рацлавиць польскы оддѣлы были спозорованы козацков предстражов.

## Битва
Генерал Тормасов пересягаючыма силами атаковав польске войско з фронта. Русскы вояци наступали традичным стисклым мушкетовым фронтом: плече ку плечови, в даколько рядах. Такый строй застачав густоту и неперерывность пальбы, але не давав маневровати. Косцюшко, участник Америцкой войны за независимость (1775—1783), научив ся выспѣлѣйшу военну тактику, котру поужив на полю боя: Поляци стрѣляли зза природных укрыть, выхосновавши выгоды рельефа. Оддѣлы косашох под особным веденьом Косцюшка, тым часом, неспозоровано обышли русскый оддѣл и проникли ему в тыл. В резултате успѣшной и блисковой атакы косашѣ заяли вшиткы русскы каноны и примусили русске войско на утѣк. Але силы Косцюшковы были послабы, обы преслѣдовати Тормасова, и русске войско по поражцѣ дале зостало активным в Малопольском воеводствѣ.

## Вызнам битвы
Побѣда под Рацлавицами была лем тактичным успѣхом, але подняла моралный дух повстаня, ку нему прилучили ся новы области: векшина польских земель, Литва и Курландия. Побѣда стала ся сигналом ку Варшавскому повстаню, што змусило русске войско лишити главне мѣсто Польщи 17. апрѣля 1794.

## Жерела и одказы
* J. Lubicz-Pachoński, Bitwa pod Racławicami, Warszawa-Kraków 1984.
* Сайт музея-панорамы «Рацлавицка битва»

## Референции



Рацлавицѣ
Пьер Ларусс

**Пьер Ларусс**,  Pierre Athanase Larousse (*, Туси, департамент Йонна, Франция  — †, Париж) — французскый филолог и педагог, енциклопедиста, лексикограф и выдаватель. Основав властне выдавательство, котре з часом вывинуло ся на великый выдавательскый центер Европы, створив сѣмнадцатьтомный енциклопедичный словник Grand dictionnaire universel du XIXe siècle (Великый универзалный словник XIX. стороча).

## Биография
Родив ся в невеликом селѣ Туси, около 150 км оддаленом од Парижа. Отець му быв колесарь и ковач, а мати корчмарька. Пьер быв добрый ученик и достав штипендию, жебы продовжив науку в педучилищу в Версаю. В 20-рочном вѣку вернув ся до Туси и быв за три рокы учительом высшой народной школы, а пак одышов до Парижу.

За восемь рокы слухав бесплатны курсы в Сорбоннѣ и другых културных и образовных центрах метрополии, ходив по библиотеках и зробив тысячѣ записох по розличных предметах в области лингвистикы, литературы, истории, филозофии, механикы и астрономии. За свою жадность до наукы од коллег достав прозывку *Библиотекарь*.

Од року 1848 за три рокы робив в приватной середной школѣ з интернатом (L'Institution Jauffret). Ту ся спознав з колегыньов, своев будучов женов, Полин Сюзан Кобел (Pauline Suzanne Caubel). В року 1849 за властный рахунок опубликовав перву книжку La Lexicologie des écoles primaires (Лексикология зачаточных школ), за котров послѣдовав цѣла серия учебникох. 

З оглядом на популарность учебникох въедно з Огюстеном Буае (Augustin Boyer), своим краяном, 1. мая 1852 зарегистровав  *Книгарню Larousse et Boyer* (выдавательство и книготорговля). Успѣшна робота выдавательства приспѣла финансово до выданя найвекшого дѣла Ларуссового, 17-томной енциклопедии *Grand dictionnaire universel du XIXe siècle* (1863–1876), два послѣдны два томы котрого вышли уже посмертно (1878, 1890).

## Женитва, смерть и наступництво
По 25 роках живота на вѣру, по васкуларно-мозговом нападу, видячи недалекый конець, Пьер Ларусс 13. януара 1872 побрав ся з Полин Сюзан Кобел. 

Пьер Ларусс умер 3. януара 1875 на инфаркт мозка и погребеный, подля его волѣ, на цинтерю Монпарнас (14. округ Парижа). Полин Ларусс достала половку маетка и побрала ся з малярьом Констаном Ноло (Constant Noleau). 

Справовати выдавательство продовжив братранець умерлого Жульен Олье (Julien Hollier, 1842–1909), котрый декретом з дня 19. януара 1885 достав право додати собѣ призвиско матери, и одтогды писав ся Олье-Ларусс.

Выдавательство Ларусс робить доднесь. Его книгы перекладены вецей як 40 языками. Популарне выданя *Dictionnaire complet, illustré* перевыдавало ся около 150 раз.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 12, с. 506. 
*https://web.archive.org/web/20090819092748/http://francianyelv.hu/francia-kultura/hires-franciak/327-pierre-larousse.html

## Референции



 
Катеґорія:Лингвисты
Катеґорія:Педаґоґы
Катеґорія:Выдавателе
Катеґорія:Енциклопедисты
Славія Прага

**ФК Славія** (чес. Sportovní Klub Slavia Praha), знамый так само як **Славія Прага** - є професіоналный фотбаловый клуб з мїста Прага, Чесько.

## Історічны названя клубу
* 1892 - **SK ACOS Praha** (Sportovní klub Akadamický cyklistický odbor Slavia Praha)
* 1895 - **SK Slavia Praha** (Sportovní klub Slavia Praha)
* 1948 – **Sokol Slavia Praha**
* 1949 – **ZSJ Dynamo Slavia Praha** (Základní sportovní jednota Dynamo Slavia Praha)
* 1953 – **DSO Dynamo Praha** (Dobrovolná sportovní organizace Dynamo Praha)
* 1954 – **TJ Dynamo Praha** (Tělovýchovná jednota Dynamo Praha)
* 1965 – **SK Slavia Praha** (Sportovní klub Slavia Praha)
* 1973 – **TJ Slavia Praha** (Tělovýchovná jednota Slavia Praha)
* 1977 – **TJ Slavia IPS Praha** (Tělovýchovná jednota Slavia Inženýrské průmyslové stavby Praha)
* 1978 – **SK Slavia IPS Praha** (Sportovní klub Slavia Inženýrské průmyslové stavby Praha)
* 1991 – **SK Slavia Praha** (Sportovní klub Slavia Praha)

## Успіхы
***[[Чеська ліґа]]**
****Шампіоны** (7): 1996, 2008, 2009, 2017, 2019, 2020, 2021
***[[Чеськый погар]]**
****Шампіоны** (7): 1997, 1999, 2002, 2017/18, 2018/19, 2020/21, 2022/23

## Славны грачі
*Франтішек Планічка
*Фердінанд Даучік
*Ладіслав Женішек

## Одказы
*Домашна сторінка клуба

Катеґорія:Шпортовы клубы
Катеґорія:Фотбаловы клубы
ФК Евертон

**ФК Евертон** (ан. Everton Football Club), знамый так само як **ФКЕ** - є професіоналный фотбаловый клуб з мїста Ліверпул, Анґлія, Споєне кралёвство, основани року 1878. Ёго главны противник - ФК Ліверпул. 

## Успіхы
***[[Анґліцькый погар]]**
****Шампіоны** (5): 1905–06, 1932–33, 1965–66, 1983–84, 1994–95
***[[FA Charity Shield]]**
** **Шампіоны** (9): 1928, 1932, 1963, 1970, 1984, 1985, 1986, 1987, 1995

## Одказы
*Домашна сторінка клуба

Катеґорія:Шпортовы клубы
Евертон
Йонна (ріка)

**Йонна**,  L'Yonne - внутроземска плавебна рѣка Франции. Назву рѣкы несе департамент Йонна, через котрый она тече. Рѣка мать выток в горствѣ :Морван и напрямлять ся на сѣвер до Парижского базену. Через 292 км тока вливать ся в в Сену коло города :Монтро-фо-Йонн, яко ей лѣвый приток.

## Етимология назвы
Давна латинска назва рѣкы Йонна была Icauna. Давна назва походить од  *Icauna*, зашто обывателѣ департамента Йонна мають прозывку **иконе**  *Icaunais*.

## Плавба
Мимо своих доста скромных розмѣрох, Йонна широко ся поуживать про плавбу. Грубы транспортны и пасажерскы шифы доходять горѣ током аж до :Осера, административного центра департамента Йонна, циже горѣ рѣков на 120 км, хоть коло :Осера широкость корыта чинить лем 50-75 м. На рѣцѣ е гидроелектрарня и система гатей и потопин, дякуючи котрой можуть плавати дость грубы лодѣ. 

В устю, при :Монтро-фо-Йонн,  Montereau-Fault-Yonne, широкость корыта доходить до 100 метры, и ту воды Йонны вливають ся до Сены, котра несе их дале до Парижа.

Рочно по Йоннѣ перевожують 1,8 млн. тон комерчных накладох. Плавебныма каналами рѣка звязана з базеном Роны (:Бургундскый канал) на югу, а од року 2012 и з сѣвернов Европов (:канал Сена – Сѣверна Европа). Рѣка широко ся поуживать и про водну туристику. За послѣдны рокы 45-60% туристох были Французы, зо загранича найвеце приходять Нѣмцѣ.

## Куриозиты
Интересно, же в мѣстѣ сутоку Йонны и Сены перва мать векшу широкость и давны обывателе :Монтро-фо-Йонн поважовали якраз Сену за приток Йонны, а не наспак. Йонну вызнали притоком Сены лем по точном вымѣряню, котре установило, же :Сена довжа.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 19, с. 612.
*  Реки Франции: Йонна - левый приток Сены  
 

## Референции

Катеґорія:Рікы Франции
Катеґорія:Рікы подля алфавиту
Катеґорія:Рікы Европы
Инфаркт

**Инфа́ркт** ( infarcire — наповнити, запхати) — омертвлѣня (некроза) органа з причины острого недостатка притока свѣжой кровли. Причины инфаркта: тромбоза, емболия, тырвалый спазм артерий и функчне перетяжѣня органа в условиях гипоксии при недостаточном коллатералном кровном обѣгу.

Омертвлѣня органа може настати в двоякой формѣ:
* блѣдый або анемичный инфаркт (infarctus pallidus, infarctus ischaemicus), настаючый при недокровлѣню, недостатку притока од затканых артерий;
* червеный (кровоточный) або геморагичный (infarctus ruber, infarctus haemorrhagicus), настаючый при перекровлѣню, запертом одтоку жылной кровли. 

Инфаркт може ошкодити в первой рядѣ органы, остро зависимы од достачаня оксигена:
* Инфаркт миокарда
* Инфаркт мозка 
* Инфаркт мускулы кончатины
* Инфаркт покруткы
* Инфаркт слезины

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 10, с. 567.
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1, с. 697.

## Референции

Катеґорія:Кардио-васкуларны хвороты
Катеґорія:Причины смерти
Туси

**Туси**,  Toucy — французске село в департаменту Йонна, регион Бургундия-Франш Конте.

## Полога
Село лежить на правом березѣ рѣкы Уанн,  Ouanne, и е около 150 км оддалене од Парижа. Од марца 2015 оно е центром кантона Кер де Пвизай,  Cœur de Puisaye, створеного при тогдышной реорганизации кантонох.

## Динамика числа обывательох
*Обывательство*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:400 height:323
PlotArea = left:50 bottom:50 top:30 right:30
DateFormat = x.y
Period = from:0 till:3000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
  bar:2010 text:2010

PlotData=
  color:barra width:30 align:left

  bar:1962 from:0 till: 2417
  bar:1968 from:0 till: 2505
  bar:1975 from:0 till: 2584
  bar:1982 from:0 till: 2665
  bar:1990 from:0 till: 2590
  bar:1999 from:0 till: 2602
  bar:2010 from:0 till: 2628

PlotData=

  bar:1962 at: 2417 fontsize:S text: 2.417 shift:(-8,5)
  bar:1968 at: 2505 fontsize:S text: 2.505 shift:(-10,5)
  bar:1975 at: 2584 fontsize:S text: 2.584 shift:(-10,5)
  bar:1982 at: 2665 fontsize:S text: 2.665 shift:(-10,5)
  bar:1990 at: 2590 fontsize:S text: 2.590 shift:(-10,5)
  bar:1999 at: 2602 fontsize:S text: 2.602 shift:(-10,5)
  bar:2010 at: 2628 fontsize:S text: 2.628 shift:(-10,5) 

TextData=
  fontsize:S pos:(20,20)
  text:"Жерело: INSEE"



## Вызнамны родаци
* Пьер Ларусс (1817–1875), лексикограф, енциклопедиста, закладатель выдавательства.

## Референции

Катеґорія:Населены пункты Франции
INSEE-код

**INSEE-код** — географичный код державы, региона, департамента, комуниты и иншых единиць административного дѣлѣня Франции, установленый Националным инштитутом штатистикы и економичных штудий,  Institut national de la statístique et des études économiques (INSEE).

Класификатор INSEE-кодох — информачный документ, опубликованый Националным инштитутом штатистикы и економичных штудий (INSEE), который обсягуе кодификацию (коды и опис) административных единиць Франции и  ей заморскых территорий. 

Официальны географичны коды INSEE мають найвекше хоснованя в индексации (кодованю) комунит з причины  их великого числа (36 658 в материковой Франции и в заморскых департаментах (DOM), подля стану дня 1. януара 2015) и многых омонимох в географичных назвах.

Тоты коды рочно обновляють ся, напримѣр, жебы одповѣдати новым (змѣненым) назвам, злучѣням и асоциациям, або оддѣлѣням комунит тай иншых териториалных единиць.
 
## Жерела и одказы
* Institut national de la statístique et des études économiques (INSEE): Выгляданя географичного кода  Одчитане: 01/01/2017.

## Референции

Катеґорія:Геокоды
#
Фіньскый залив

**Фіньскый залив** (, , ) — залив в восточной части Балтіцького моря.

Катеґорія:Заливы
Кантон (Франция)

**Канто́н**,  canton — во Франции — административно-териториална единиця, обсягаюча даколько комунит сельского типа. Во векшых населеных пунктах, напротив, една комунита (населеный пункт або его часть) может мати даколькы кантоны. Довъедна в року 2013 во Франции было 4055 кантонох, в том числѣ 172 заморскых.

## Функции и мѣсто кантонох в административном дѣлѣню
Кантоны не суть штандартнов частьов гиерархичной штруктуры административного владнутя, на то не мають властны справны органы; кантоны суть елементом выберанковой и судовой системы. Од каждого кантона выберать ся еден представитель до генералной рады департамента. Иншак организована лем рада Парижа. З той причины кантон мать быти в повности вдну департамента, але не округа: дакотры кантоны суть подѣлены межи двома сосѣдныма округами. Една комунита, найчастѣйше найвекша, е центром кантона (chef-lieu de canton); ту находить ся самосудця и мобилизачный уряд и дакотры финанчны уряды.

## История
Дѣлѣня на кантоны и департаменты было введене во Франции в року 1790 и од того часу даколько раз ся перемѣнило. Послѣдна реорганизация кантонох была в марцу 2015.

## Жерела и одказы
* Дерюжинский В.Ф. Кантон, во Франции // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Референции

Катеґорія:Кантоны Франции
Папа римскый

**Папа** ( *papa* и  παπάς, *papas*, здробнѣлый выраз про отця) — глава Католицкой Церкви и найвысшый представитель гиерархии  Римокатолицкой Церкви, а тыж бискуп мѣста Рим. Римска диецезия означать ся еще яко Свята столиця (або Апостолска столиця) и мать статус субъекта межинародного права.

Подля католицкой наукы Папа римскый е намѣстником Исуса Христа на Земли и наступцьом святого апостола Петра а занимать тото поставлѣня доживотно.

Кедь поставленый Папа римскый умре, або кедь ся вздасть свого уряду, зыйдуть ся з цѣльов выбраня нового главы Католицкой Церкви кардиналове, котры суть во вѣку до 80 рокы, на конклав. Папа римскый мусить быти выбраный найменше двома третинами притомных кардиналох.

В сучасности 266. Папа римскый Францишек быв выбраный на конклавѣ 13. марца 2013 по тому, што 28. фебруара 2013 одступив з уряду его передходця Папа Бенедикт XVI., а 21. апрѣля 2025 на Великодный Понедѣлок по тяжкой хворотѣ умер во вѣку 88 рокы.

## Одказы
* Ottův slovník naučný/Papež
* Энциклопедический словарь Брокгауза и Ефрона/Папство
* Официалный сайт Святого престола (the Holy See)        
 
## Референции


Катеґорія:Папство
Катеґорія:Єпіскопы
Катеґорія:Католицтво
Екскомуникация

**Екскомуникация**, циже вылучѣня з комуниты — практикована в дакоторых религиях кара за чины, незлучителны з ухваленым Церквов способом живота, за нарушѣня церковных правил, за апостазу або за кацирство. Спочивать в зорваню всякых одношѣнь межи Церквов и екскомуникованым. Религийный вызнам екскомуникации в тому, же Церковь одтеперь переставать ани найменшов мѣров одповѣдати за идеи, слова и чины екскомуникованого.

Екскомуникация практикована и в христианствѣ. Практичнѣ, спочивать обычайно в том, же екскомуникованому заказано брати участь в публичных религийных службах, чинах и акциях.

## Одказы
* Excommunication в Католицкой енциклопедии 

Катеґорія:Кары
Катеґорія:Религийны обычаи и традиции
Кацирство

**Кацирство**, **гереза**, або **ересь** суть назвы, котрыма христианска Церковь характеризуе религийны учѣня або идеи, одхыляючы ся од официалных догм. Тото понятя ествуе тыж в буддизмѣ, исламѣ, юдаизмѣ и индуизмѣ..

## Етимология
* Ересь — з давногрецкого αἵρεσις — «выбор, напрям, школа, учѣня, секта»
* Кацирство —  з поздногрецкой назвы секты *Katharoí*, дословно 'Чисты'. Тота аскетична секта, во Франции звана *Аlbigen* ширила ся в Западной Европѣ од 11. до 13. ст., а выходила з так званого манихеизму, преслѣдованого филозофско-религийного учѣня, ествовавшого в 3. – 11. ст.

В историчном планѣ слово haieresis  хосновали на означѣня филозофскых напрямох як аристотелизм або платонизм, а понятя секта не мало негативного офарбѣня.

## Уточнѣня понятя
Правовѣрна доктрина лежить в границях, окресленых через церковны догмы. Але не всяке одхылѣня од них означиме за кацирство. Межи кацирством а схизмов (росколництвом) роздѣл лежить в том, же кацирство ся бере як одхылка во внутри Церкви, а схизма означать розскѣплѣня Церкви на два новы субъекты.

## Жерела и одказы
* 
* Ересь, еретики // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Референции

Катеґорія:Ереси
Догма

**Догма**,  *δόγμα*, *δόγματα* – установлям, тверджу) е установлена вѣра и доктрина религии, идеологии або иншого учѣня, котра не смѣе быти поддана сомнѣву и мать быти прията за безусловну истину.

Як аналогию про догму мож указати на аксиому в математицѣ.

Всяка одхылка от религийной догмы ся посуджуе за кацирство и строго ся карать.

## См тыж
* Кацирство

## Жерела и одказы
* Гасло Dogma в Оттовом научном словнику 
* Догматы. //Православная энциклопедия «Азбука веры» 

Катеґорія:Догмы
Кантоны департамента Йонна

Департамент Йонна положеный в регионѣ Бургундия-Франш Конте во Франции. Обсягуе три округы з 21 кантоном.

## Кантоны департамента Йонна

## Референции

Катеґорія:Кантоны Франции
Нєва

**Нєва** - ріка в Росії в Европі. Цілкова довжка є  74 км.
Свою путь закінчує втоком до Фіньского залива Балтіцького моря.

Міста на ріке суть Шлиссельбург, Кировск, Отрадное, Санкт-Петербурґ.
## Референції

## Одказы
Катеґорія:Рікы Росії
Нововік

**Нововѣк** в историчной науцѣ означать добу в европской и мимоевропской истории, котрой добы символичным зачатком найчастѣйше ся поважуе рок 1492, коли Кристофор Колумб объявив Америку. Яко иншы межникы уважуе ся тыж рок 1485, коли в Англии укончила ся Война Руж, дале 1453 (добытя Конcтантинопола Турками), вынайджѣня Гуттенбергом книгопечатаня (перед роком 1450), 1517 (выголошѣня 95 тез Мартином Лутером), або 1526 (Битва под Могачом). 

Конець нововѣку (и зачаток найновшой истории) мож покласти на конець 18. ст. (Велика французска револуция, рок 1789), або на конець 19. ст., ци на зачаток 20. ст.(конець Первой свѣтовой войны, рок 1918).

В ширшом поятю мож ся вшак стрѣтити з означѣньом *1492 аж по сучасность*, што обсягуе найновшу историю яко сучасть нововѣку. 

## Периодизация
* Ренесанция 14. ст. – 16. ст.
* Объявительскы морскы выправы 
* Реформация
* Освѣтенскый абсолутизм
* Велика французска револуция
* Взник народностных держав и колонизация
* Перва свѣтова война

## Жерела и одказы
*  Fordham university: Internet Modern History Sourcebook
* Кареев Н. И. Общий курс истории XIX и XX века до начала мировой войны // Сайт «Руниверс»

Катеґорія:Нововік
Катеґорія:Историчны добы
Самуел Адамс

**Самуел Адамс** (* 27. септембер 1722, Бостон, Массачузетс&nbsp;— † 2. октобер 1803, Бостон, Массачузетс) быв америцкый политик и штатник. Быв межи ведучыма бойовниками за независимость америцкых колоний од британского панованя.

## Биография
В року 1740 выштудовав Гарвардову универзиту, пробовав зачати з приватным бизнисом, але не успѣв. Наступив до урядницкой службы як поберач дани в Бостонѣ, але и там не сповняв належно тоту функцию, а мусѣв уряд опустити. 

Наопак, став ся активным и вплывным политиком, активнов фигуров боя за независимость америцкых колоний од метрополии. В року 1743 выступив з идеев сполоченского одпору британскому панованю. Быв едным зо закладательох тайной антибританской организации «Сыны слободы» (1765), котра изгодя провела вызнамну акцию, познату в истории як Бостонске питя чаю (1773). 

Быв на Первом и на Другом Континенталном Конгресѣ як депутат од Массачузетса. Сигнатарь Декларации независимости США (1776). 
В роках 1793—1797 быв губернатором Массачузетса.

## Жерела и одказы
* Адамс, Самуэль. //Энциклопедический словарь Брокгауза и Ефрона 
* 
* Samuel Adams quotes at Liberty-Tree.ca 
* Find-A-Grave profile for Samuel Adams 

## Референции

Катеґорія:Политици США
Катеґорія:Массачузетс
Катеґорія:Персоналии 18. стороча
ФК Динамо Київ

**ФК Динамо Київ** (укр. Футбольний клуб Динамо Київ), знамый так само як **ФКДК** - є професіоналный фотбаловый клуб з мїста Київ на Україні.

## Успіхы
***[[Україньска ліґа]]**
****Шампіоны** (17): 1992/1993, 1993/94, 1994/95, 1995/96, 1996/97, 1997/98, 1998/99, 1999/2000, 2000/2001, 2002/2003, 2003/2004, 2006/2007, 2008/2009, 2014/2015, 2015/2016, 2020/2021, 2024/25
***[[Україньскый погар]]**
****Шампіоны** (12): 1993/1994, 1995/1996, 1997/1998, 1998/1999, 1999/2000, 2002/2003, 2004/2005, 2005/2006, 2006/2007, 2013/2014, 2014/2015, 2019/2020
***[[Супер погар УЕФЗ]]**
****Шампіоны** (1): 1975

## Сімболіка

Зображення:Dynamo-Kyiv_logo_(1989-1996).png|1989—1996
Зображення:Емблема ФК Динамо Київ (2007).gif|Септембер—децембер 2007
|2008—3. юл 2011
Зображення:FC Dynamo Kyiv logo.svg| 2011


## Славны грачі
*Олег Блохін

## Одказы
*Домашна сторінка клуба

Катеґорія:Шпортовы клубы
Катеґорія:Фотбаловы клубы
ФК Колрейн

**ФК Колрейн** (анґ. Coleraine Football Club), знамый так само як **Колрейн ФК** - є фотбаловый клуб з Северного Ірьска з мїста Колрейн. Раз выграл Шампіонство Северного Ірьска року 1973 а Погар Северного Ірьска.

## Успіхы
***[[Ліґа Северного Ірьска]]**
****Шампіоны** (1): 1973–74
***[[ПогарСеверного Ірьска ]]**
****Шампіоны** (5): 1964–65, 1971–72, 1974–75, 1976–77, 2002–03

## Одказы
*Домашна сторінка клуба

Катеґорія:Шпортовы клубы
Катеґорія:Фотбаловы клубы
ФК Проґрес

**ФК Проґрес** (фран. Progrès), знамый так само як **ФКП** - є професіоналный фотбаловый клуб з мїста Нїдеркорн, Люксембург, основани року 1919. 

## Успіхы
***[[Фотбаловы погар]]**
****Шампіоны** (4): 1932/33, 1944/45, 1976/77, 1977/78

## Одказы
*Домашна сторінка клуба

Катеґорія:Шпортовы клубы
Катеґорія:Фотбаловы клубы
ФК Вадуц

**ФК Вадуц** - є професіоналный фотбаловый клуб з мїста Вадуц, Лихтенштайньско. Быв заложеный року 1932.

## Успіхы
***[[Челлендж Ліґа]]**
** **Шампіоны (3)**: 2003, 2008, 2014.

## Одказы
*www.fcvaduz.li

Катеґорія:Фотбаловы клубы
ФК Ружомберок

**ФК Ружомберок** - є професіоналный фотбаловый клуб з мїста Ружомберок на Словеньску. Быв заложеный року 1906. В сезонї 2005-06 клуб выграл Словеньскый погар.

## Успіхы
***[[Словеньска Супер Ліґа]]**
** **Шампіоны (1)**: 2006
***[[Словеньскый погар]]**
****Шампіоны (1)**: 2006

## Одказы
*Домашна сторінка клуба

Катеґорія:Шпортовы клубы
Катеґорія:Фотбаловы клубы
УЕФА

**УЕФА** або **Унія Европскых Фотбаловых Асоціацій** (анг. Union of European Football Associations) є главна орґанізація европського фотбалу.

Катеґорія:Фотбаловы орґанізації
Черник (Закарпатска область)

**Черник** — село у Свалявському районі, Закарпастькой области. Через село протікать ріка Свалявка, котра впадат у Латорицю.

## Исторія
Село основано дас 300 рокӯв типирь. Основателями ёго были болгары авадь сербы . Найстаріші жытелі села – роды Цанькӯв, Поповичӯв. Назва села походит выд слова «чернити». По переказах, из престарілых дубӯв получали субстанцію, з помӯчов якої красили ткань и обув.

## Знамі Родаци
* Філё Олена Мигалю̄вна — директор мало-мартинкӯвської зачаточной школы;
* Цанько Иван Семенович — трудник, шчо быв награжденый медалёв.
* Фотул Иван Андрійович — письменник тай різьбяр.
* Цанько Павло Юрійович —геолог.

Катеґорія:Села Закарпатьской области

Катеґорія:Населены пункты Закарпатской области
Катеґорія:Населены пункты Украины
Катеґорія:Села Україны
Роналдо

**Роналдо** (порт. Ronaldo Luis Nazário de Lima; 22. септембер 1976) - є бразільскый професіоналный фотбаліста, нападник. В часї своёй фотбаловой карьєры добыв много тітулов: шампіон світу (1994, 2002), найлїпшый фотбаліста світу (1996, 1997, 2002).

## Успіхы
***[[Копа до Бразіл]]**:
****Шампіон** (1): 1993

## Одказы
*Сторона Реал Мадрід

Катеґорія:Шпортовци
Тагаст

**Тагаст**,  Thagaste або Tagaste быв римско-берберскый городок на територии нынѣшного Алжира. В сучасности называть ся Сук Арас. Городок славный тым, же ся в нем уродив Святый Августин.

Днесь назва Тагаст зостала захранена в назвѣ тутешного католицкого титуларного епископства.

## Полога
Тагаст лежав около 95 км на юг од :Гиппо Региус (нынѣшна :Аннаба) и около 240 км на восток од Картагены (в сосѣдном Тунису).. 

## История
Тагаст быв на зачатку невеликым берберскым селом в Нумидии. В часѣ римлянского панованя розрос ся до розмѣрох городка. Доднесь заховало ся дерево, посаджене Святым Августином, и под ним сходять ся его честователе. 

В позднѣйшой добѣ французскы колонисты перебудовали город и он ся днесь называть :Сук Арас.

## См. тыж
* :Сук Арас
* :Святый Августин

## Референции

Катеґорія:Старовік
Гомилетика

**Гомилетика**   ὁμιλητική, 'омилетике — умѣня комуниковати, вести бесѣду, говорити перед громадов — роздѣл теологии, предметом котрого е наука веджѣня казаня.

## История взнику
До III. ст. в Церкви не было шпециалной гомилетичной наукы, не было обычая выступати перед вѣрниками зоз наперед приправленым казаньом. Поважовало ся, же казаня мать быти плодом прямого одуховнѣня од Святого Духа. 

Первы шпециалны трактаты з гомилетикы появили ся на Западѣ. Передо вшиткым, од Святого Августина «О христианской науцѣ» (De doctrina christiana), а позднѣйше од Папы Грегора І. «Пастырское правило» (Regulae pastoralis liber). У восточных отцьох Церкви комплексной гомилетичной наукы нигда не было. Их учѣня о казаню ествуе в окремых зазначках и выповѣдать ся нима епизодично.

## Гомилетика на Руси
На Руси гомилетична наука появлять ся  в XVII. ст. Первым руськым курсом гомилетикы ся поважуе дѣло архимандрита Йоанникия Галятовского «Наука, альбо способ зложѣня казаня». Тото дѣло было прилогов ку двохтомному зборникови казань :архимандрита Йоанникия «Ключ разумѣния», увидѣвшому свѣтло свѣта в Киевѣ в роках 1659-1660. «Наука» была написана под вплывом католицкых гомилетик и зато активно перебрала не лем их теоретичны приступы, але и саму латинску терминологию. Такто, была она класичным напутством зо схоластичной гомилетикы.

## Жерела и одказы
* Гомилетика. //Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* Гомилетика. //bogoslov.ru
* Іоаникій Галятовський. Наука, альбо способ зложення казання.

## Референции

Катеґорія:Теология
Сук Арас

**Сук-Арас** — город на сѣверовостоку Алжира, административный центер ровноименной провинции (вилайета).

## Характеристика
Сук Арас положеный в горском пасмѣ Орес около 440 км на восток-юговосток од столицѣ державы. Обывателе города — переважно Берберы, подля вѣры могамедане-суниты. Город мать универзиту з восьмома факултами и 12 тыс. штудентами. Економика: винарство, скотарство, лѣсне  газдованя, долованя копалин (желѣзна руда, фосфаты), туристика. Транспорт: желѣзниця, летиско в Аннабѣ (около 80 км).

## История
Сук-Арас находить ся на мѣстѣ давного нумидийского города Тагаст, в котром ся родили Святый Августин и его мати, Свята Моника

В роках 1830–1962 належав до Французского Алжира. В конци 19. ст. город быв приключеный до желѣзницѣ, што значно оживило его економику.

## Жерела
* Catholic Encyclopedia (1913)/Thagaste. Одчитане 2012-12-04 
* Souk Ahras Info. 

## Референции

Катеґорія:Населены пункты Алжира
Берберы

**Берберы** — група народох, обываючых сѣверозападну Африку (Алжир, Буркина-Фасо, Египет, Либия, Мавритания, Мали, Марокко, Нигер, Тунис).

Подля шацунку число Берберох чинить 12,3 млн. особ (1983). Говорять берберскым языком, але векшинов знають и арабскый язык. 

Подля новшых шацункох число Берберох може быти 25-30 млн. особ (2012), але официалных податкох не е, подля иншых жерел 20-40 млн. особ (2003).

Самоназва Берберох *amazig* або *mazik*, што значить: слободны, независимы. Фридрих Мюллер, австрийскый лингвиста, односить Берберох до чистых хамитох. Берберы свѣтлокожы, як европане, хоть суть меджи нима и темнобарнасты, твари кавказского типа, мускулисты, але худого тѣла, з горбатым носом, темноволосы и кучерявы. Днесь суть :могамеданской вѣры, але пиля того додержують моногамию, и жена у них мать честовану позицию в родинѣ и в сполоченствѣ.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 3, с. 130. 
* Берберы // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1, с. 171.

## Референции

Катеґорія:Берберы
Фридрих Мюллер (лингвиста)

**Фри́дрих Мю́ллер**,  Friedrich Müller — (*6. марец 1834 — †25. май 1898) — австрийскый лингвиста; еден з найвекшых авторитетох в лингвистицѣ и етнографии своей добы.

## Биография
Родив ся в року 1834 в Йемницях. Учив ся на Геттингенской и Вѣденьской (1853—1857) универзитах. Од року 1858 по 1866 быв библиотекарем Вѣденьской универзиты, де року 1860 быв габилитованый на доцента, изгодя позарядного и рядного (1869) професора поровнателного языкознаня и санскрита. Занимав ся изглядованями в области лингвистичной етнографии.

В року 1876 придав до научного поужитя термин «семито-хамитскы языкы» (первый раз идею о ествованю такой языковой групы высловив К. Лепсиус в 1860-х роках) и подав первый вариант дѣлѣня тых языкох на основны группы.

В року 1878 :Мадярска Академия Наук выбрала го за свого заграничного члена.

## Главны роботы
* Reise der oesterreichisch en Fregatte Novara, linguistischer Teil. Wien, 1867. 
* Reise der oesterreichisch en Fregatte Novara, etnografischer Teil. Wien, 1868. 
* Allgemeine Ethnographie. Wien,1873. (2 выд. 1879).
* Grundriss der Sprachwissenschaft. Wien, 1876-1887 (тт. 1 — 4).
* A népvándorlások a nyelvészet világánál (ford. Edelspacher Antal)- Budapest, 1878. 

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 14, с. 141.
* [Мюллер, Фридрих (лингвист) // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.](https://ru.wikisource.org/wiki/%D0%AD%D0%A1%D0%91%D0%95/%D0%9C%D1%8E%D0%BB%D0%BB%D0%B5%D1%80,_%D0%A4%D1%80%D0%B8%D0%B4%D1%80%D0%B8%D1%85_(%D0%BB%D0%B8%D0%BD%D0%B3%D0%B2%D0%B8%D1%81%D1%82))

## Референции

Катеґорія:Уродили ся 6. марца
Катеґорія:Умерли 25. мая
Катеґорія:Лингвисты
Хамиты

**Хами́ты** — застарѣлый термин, котрый ся хосновав в лингвистицѣ и африканистицѣ на означѣня народох, бесѣдуючых на «хамитскых языках» (в сучасной науцѣ их односять ку афроазийской языковой родинѣ). Назва повела ся од имени Хама, едного из трьох сынох Ноя.

## Критика
В серединѣ 19. ст. нѣмецкый египтолог Карл Рихард Лепсиус первый в лингвистицѣ назвав хамитскыма групу мало проштудованых на тот час языкох африцкых народох. В пробѣгу штудий указало ся, же многы из «хамитскых» языкох не суть генетично родинскыма, а другы «хамитскы» языкы суть близкы ку семитскым. Зато в року 1887 лингвиста Фридрих Мюллер понукнув термин «семито-хамитскы языкы» на означѣня цѣлови уже достаточно проштудованых семитскых и хамитскых языкох.

Днесь намѣсто того поуживать ся термин «афроазийскы языкы».

Хамитска гипотеза в африканистицѣ спочивала в том, же якбы африцкы народы неспособны розвивати властну културу, а лем перебрали културу «хамитох». Авшак далшы штудии указали самостойность културы африцкых народох и абсенцию «хамитской» едности их языкох. Хамитская теория была остро скритизована яко расистична, напр. российскым африканистом Д. Олдерогге.

## Референции

Катеґорія:Лінґвістіка
Катеґорія:Народы і етніка
Русы

**Ру́сы**,  *русские* — вос­точ­но­сла­вян­скый на­род, основне обывательство Рос­сии. Подля списованя з року 2010 популация в Рос­сии чинила 112,5&nbsp;млн. особ. Число во свѣтѣ ся одгадуе на 150 милионы.

## История
;Етимология назвы:Назва походить од зберной назвы народа Русь. Тота была тыж назвов територии, котру занимали розличны племена, означованы вкупно як Русь. Походжѣня самой назвы Русь не е до конця ясне, и суть о том розличны гипотезы, але векшина ученых поважуе, же походить она од финского *Routsi* *“Шкандинавы, Шведы”*. В X. сторочу, по взнику Киевской державы, тота назва была перенесена на ей обывательох, а по часѣ на вшиткых выходных славянох.
;Формованя нации: Як народность сформовали ся в XV. сторочу, як нация — в другой половцѣ XIX. стороча. В конци  XV. стороча од етничной назвы формуе ся назва державы — Россия. Рос­се­лѣня Русох ся до­про­во­джовало ру­си­фи­ка­ци­ев мѣ­ст­но­го обывательства в ходѣ еко­но­мичного ос­воѣ­ня новых тери­то­рий.
;Диаспора:Перва габа емиграции из России взникла в роках 1917–1921. Друга — як резултат Другой свѣтовой войны. Русы диаспоры жи­ють переважно в го­ро­дах, ма­ють сполоченскы и кул­тур­ны ор­га­ни­за­ции, ак­тив­но уча­ст­вують в по­ли­тичном животѣ.
;Роспад СССР:В СССР число Русох было 145,16&nbsp;млн. особ (списованя з року 1989). По роспадѣ СССР 17% (над 25&nbsp;милионы особ) трафили до ближного загранича в статусѣ народностных меншин, а до зачатку рока 2000  7,5&nbsp;млн. з них реемигровали до  Рос­сийской Федерации. 

## Етнография
З причины великой територии, нееднакых историчных и географичных условий Русы мають велике число етнографичных груп. Наперек тому, суть сполочны, або найвеце росширены, характерны елементы. Ку такым належать в женской ноши: *сарафан*,  безрукавный вѣган, надѣваный наповерха, *кокошник*, корунаста карабуля, а в хлопской ноши — *косоворотка*, сорочка з роспорков не на серединѣ, але з лѣвого боку. Тоты елементы в штилизованой формѣ суть хоснованы и в сучасности, кедь дизайн костюма намѣреный на звыразнѣня «русскости». Характерный танець: *хоровод*, помалый карѣковый танець зо спѣвом.

Религийны свята и обряды суть еднакы або барз подобны як у иншых православных выходных славянох.

## Жерела и одказы
* **Александров В. А., Тишков В. А., Шмелёва М. И.**: Русские //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928&nbsp;с., ил.  Сс.&nbsp;438–461.
* РУССКИЕ // **Большая российская энциклопедия**. Том 29. Москва, 2015, сс.&nbsp;59–60. 
* **Большой энциклопедический словарь**. Главный редактор А. М. Прохоров — Москва: Советская энциклопедия, 1993. — 1630 с.   С.&nbsp;1149.

* **Толочко О. П.**:Русь //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.   Том 9. 2012 
* **Украинский советский энциклопедический словарь** в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. 

## Референции

Катеґорія:Народы і етніка
Левкемия

**Левкéмия**,  leukos *λευκός* — "бѣлый" и haima *αίμα* — "кровь", одты и стара простонародна назва *блѣдокровность* — пухлинова хворота костного мозка. Стара медична назва — гемобластоза. Хворота тыж называть ся **левкоза**, што е генерализована назва про тоту хвороту як у люди, так и у звѣрины. Назва **левкемия** односить ся лем на хвороту людей.

## Характеристика
Левкемия — пухлинове охворѣня кровотворного тканива, котре веде ку множѣню ся бѣлых кровинок. Засягуе главнѣ костный мозок и лимфатичны узлины. При том нарушить ся кровотворба, розростають ся патологичны бунькы.

Левкемия ся класификуе на спонтанну, причина котрой непозната, радиачну — од радиации, и хемичну, взникаючу под дѣйов дакотрых хемичных субстанций.

У звѣрят левкоза засягуе кури, мыши, патканѣ, псы, мачкы, маргу. Ученым удало ся вызнати левкозогенны вирусы. Вирусна етиология левкемии у люди не выявлена.

## Симптомы
Пациент ся чуе змученый и худне. Иншы знакы: блѣдость, слабость, задыхливость, тяжкость и стисканя в печунцѣ, звышене кровавлѣня (напримѣр з носа), звекшена слезина.

## Ризиковы факторы
Ризиковы факторы суть такы, як и при другых пухлиновых хворотах:
* курѣня — винов канцерогенох котры суть в цигаретльовом дымѣ,
* радиация, 
* пестициды — можуть быти во водѣ або потравинах.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. . С. 166.
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988.

## Референции

Катеґорія:Хвороты кровли
Катеґорія:Пухлиновы хвороты
Етиология

**Етиология**,  αἰτία - причина и λόγος - наука — роздѣл патологии, якый гледать и выказуе причины и варункы взнику хворот в медицинѣ и ветеринарствѣ. Дохторы тыж термин етиология часто поужиють яко синоним *причины*, напримѣр: "туберкулоза — хворота инфекчной етиологии". В подобном смыслу ся тото понятя стрѣчать в филозофии, психологии и др. науках.

## В патологии
Дотычно великого числа хворот установлены *шпецифичны* етиологичны факторы, напримѣр у хворот инфекчных и паразитарных. Так, еднозначно знаме, што е причинов туберкулозы або маларии, и тоты патогены нигда не выволають в организмѣ чоловѣка нияку иншу хвороту.

Во векшинѣ припадох вшак иде не о едну причину, але о комплекс. На охворѣня можуть вплывати предиспозиция (нахылность) ку хворотѣ, або напротив имунита (одолность) против хвороты, вѣк, пол, достаток або недостаток потребных поживин в организмѣ, наслѣдность, перенесены скорше хвороты.

## В мифологии
В мифологии можеме вырознити понятя етиологичного мифа, циже такого, котрый высвѣтлять причину або походжѣня даякого обычая, традиции, свята або инш. Напримѣр миф о Ромулови и Ремови высвѣтлюе, як появив ся Рим. 

## Жерела и одказы
* Pečírka, Ferdinand: Aetiologie. //Ottův slovník naučný. První díl. Praha: J. Otto, 1888. С. 312.
* Тимченко А. Д. Краткий медико-биологический словарь. Киев. Вища школа. 1988. . С. 352.

## Референции

Катеґорія:Хвороты
Катеґорія:Мифология
Катеґорія:Медицинска терминология
Карлес Пудждемон

**Карлес  Пучдемон** (; 29. децембра 1962, Амер, Каталанія,  Іспанія) — політічный, сполоченьскый и штатный дїятель Каталонії, 130. и послїдный презідент Каталанії (Презідент Генералітат). В 2016 дїяв як посланець Каталаньского парламенту, де ся дістав в парламентных вольбах в роцї 2016 за Каталаньску Европску демократічну партію и унію: *Junt per Si*.

Катеґорія:Політіци
Катеґорія:Презіденты
Катеґорія:Державны урядници
Катеґорія:Політічны лідеры
Псовы

**Псовы**,  Canidae — родина ряда драпежникох ( Carnivora), котры суть в рядѣ положены меджи мачками ( Felidae) и медвѣдями ( Ursidae) подля анатомии слухового апарата и копонѣ.  Копоню мают продовгасту, пысок доста довгый, могутный, валушный про хапаня и ношѣня.

## Характеристика
Псовы мають зо всѣх смыслох найлѣпшый пах, котрый навонок вызначать ся великыма, вогкыма ноздрями, а в том суть найлѣпшы межи ссавцями.  Мають тыж барз тонкый слух, а менше быстрый зрок. Ходять на палцях, на передных лабах мають 5, а на задных — 4 персты, з пазурями недряпливыма и невтяжныма (окрем пса гиенового, котрый мать 4 персты на всѣх членах). Хвост мають довгый, погыбливый в корѣню, але неовладаный по довжцѣ. Вшиткы псовы выють, а дакотры брешуть. Бреханя не е резултатом одомашнѣня, понеже и дика лишка бреше.

## Способ живота
Псовы живлять ся живыма и мертвыма хребетныма, але и плодами ростлин. Добывають собѣ поживу двома способами. Лишкы, котры суть недружныма звѣрями, выслѣдять свою корысть плазять ся и прикрадують ся, а так нападають. Иншы псовы, наймя вовци, добывають собѣ поживу в сворках: выслѣдять корысть и отворено нападуть зо вшиткых сторон. Так укорыстять и векшого звѣря. Дакотры псовы, напр. шакалы жиють в парах.

Свою територию значать сиклинов. Векшинов на територии ся живить невелика група, складена з главы и его потомкох.
 
## Жерела и одказы
* Собачьи // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. 
* Prof. Jiří Janda. Psovití (Canidae). //Velký ilustrovaný přírodopis všech tří říší. Redakcí Prof. Jiřího Jandy. I. Ssavci — Ptáci. Nákladem Ústředního nakladatelství a knihkupectví učitelstva československého v Praze, S.R.O. Praha 1930. Cc. 130-131.

## Референции

Катеґорія:Псовы